|  |  |  |
| --- | --- | --- |
|  |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | **ΑΛΕΞΑΝΔΡΕΙΑ 19-2- 2020** |
| **ΥΠΟΥΡΓΕΙΟ ΠΑΙΔΕΙΑΣ & ΘΡΗΣΚΕΥΜΑΤΩΝ** |  |  |
| **ΠΕΡΙΦΕΡΕΙΑΚΗ Δ/ΝΣΗ Α/ΘΜΙΑΣ ΚΑΙ Β/ΘΜΙΑΣ ΕΚΠΑΙΔΕΥΣΗΣ ΚΕΝΤΡΙΚΗΣ ΜΑΚΕΔΟΝΙΑΣ** |  | **ΑΡ. ΠΡΩΤ. 64** |
|  |  |  |
| **ΔΙΕΥΘΥΝΣΗ Β/ΘΜΙΑΣ ΕΚΠ/ΣΗΣ Ν. ΗΜΑΘΙΑΣ** |  |  |
|  |  | **ΠΡΟΣ :**  |
| **2Ο ΓΥΜΝΑΣΙΟ ΑΛΕΞΑΝΔΡΕΙΑΣ** |  |  |
|  |  | **Δ.Δ.Ε. ΗΜΑΘΙΑΣ** |
| **ΤΑΧ.ΔΝΣΗ : ΤΡΑΠΕΖΟΥΝΤΟΣ 2** |  |  |
|  **ΑΛΕΞΑΝΔΡΕΙΑ Τ.Κ.: 593 00** |  | **ΥΠΟΨΗ** |
| **ΤΗΛ. – FAX: 23330 - 23455** |  | **ΓΡΑΦΕΙΩΝ ΓΕΝΙΚΟΥ**  |
| **e-mail: 2gymalex@sch.gr** |  | **ΤΟΥΡΙΣΜΟΥ** |
| **ΠΛΗΡΟΦΟΡΙΕΣ: ΜΠΟΓΔΑΜΠΕΪΔΗΣ ΕΥΘΥΜΙΟΣ** |  |  |

#

**ΘΕΜΑ: « Εκδήλωση ενδιαφέροντος για κατάθεση προσφοράς διοργάνωσης**

 **πολυήμερης εκδρομής στο εξωτερικό »**

 Το 2ο ΓΥΜΝΑΣΙΟ ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με το άρθρο 3, της 20883/ΓΔ4/13-2-2020 (ΦΕΚ 456 τ.Β΄/13-2-2020) Υπουργικής απόφασης του ΥΠ.ΠΑΙ.Θ. προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της θεατρικής ομάδας του σχολείου στο εξωτερικό.

 Αντικείμενο του διαγωνισμού είναι η ανάδειξη της πιο αξιόλογης οικονομικά και ποιοτικά προσφοράς ταξιδιωτικού γραφείου για τη διοργάνωση της εκδρομής.

 **Η πολυήμερη εκδρομή σχεδιάζεται να είναι συνολικής διάρκειας τεσσάρων (4) ή πέντε (5) ημερών με τρεις (3) ή τέσσερις (4) διανυκτερεύσεις αντίστοιχα. Προγραμματίζεται για να πραγματοποιηθεί το χρονικό διάστημα από 7 ως 10 Μαΐου ή από 10 έως 14 Μαΐου 2020.**

 Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:

* **Προορισμός εκδρομής:** **Νάπολη Ιταλίας**
* **Αριθμός συμμετεχόντων μαθητών:** Δεκαπέντε (15)
* **Αριθμός συνοδών εκπαιδευτικών:** Δύο (2).

**Μεταφορικό μέσο:** Αεροπλάνο κατά τη μετάβαση και επιστροφή – Λεωφορείο για τις μετακινήσεις στην περιοχή και για τη μετάβαση – επιστροφή από το αεροδρόμιο στην Ιταλία

Αναχώρηση με λεωφορείο από το σχολείο για τη μετάβαση – επιστροφή από το αεροδρόμιο «Μακεδονία» της Θεσσαλονίκης.

* **Κατηγορία καταλύματος:** Ξενοδοχείο κεντρικό, τριών ή τεσσάρων αστέρων (3\*\*\* ή 4 \*\*\*\*) με πρωινό ή ημιδιατροφή (επιθυμητή). Στην προσφορά να υπάρχουν ξεχωριστές τιμές για φαγητό στο ξενοδοχείο ή σε εστιατόρια. Τα δωμάτια τρίκλινα ή τετράκλινα κατά προτίμηση για τους μαθητές ( συμμετέχουν 11 κορίτσια και 4 αγόρια) και μονόκλινα για τους συνοδούς 2(δύο).
* **Λοιπές επιπρόσθετες υπηρεσίες – προγραμματισμένες επισκέψεις:** Επίσκεψη στην Πομπηία και στο Αρζάνο, στα περίχωρα της Νάπολης. Λεωφορείο μετακίνησης δεν είναι απαραίτητο την μία ημέρα κατά την παραμονή στην Νάπολη.
* **Το οριστικό πρόγραμμα της εκδρομής (μετακινήσεις –** επισκέψεις κλπ) θα καταρτιστεί σε συνεργασία των υπευθύνων του πρακτορείου με τον διευθυντή του σχολείου και τους συνοδούς εκπαιδευτικούς.
* **Ασφάλιση μαθητών:** Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία. **Σε κάθε περίπτωση επιβάλλεται** να υπάρχει και η – για τα πρακτορεία - πρόσθετη προαιρετική ασφαλιστική κάλυψη ασθένειας ή ατυχήματος.
1. **ΔΙΚΑΙΩΜΑ ΣΥΜΜΕΤΟΧΗΣ:** Δικαίωμα εκδήλωσης ενδιαφέροντος και συμμετοχής στο διαγωνισμό έχουν όλα τα ταξιδιωτικά γραφεία τα οποία διαθέτουν το ειδικό σήμα λειτουργίας και το οποίο βρίσκεται σε ισχύ.
2. **ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ:** Οι προσφορές υποβάλλονται στο 2ο Γυμνάσιο ΑΛΕΞΑΝΔΡΕΙΑΣ **(ταχυδρομική διεύθυνση ΤΡΑΠΕΖΟΥΝΤΟΣ 2 ΑΛΕΞΑΝΔΡΕΙΑ Τ.Κ. 59300)** σε κλειστό φάκελο. Στον φάκελο, εκτός από την προσφορά, θα πρέπει απαραίτητα να περιλαμβάνεται και υπεύθυνη δήλωση ότι το ταξιδιωτικό γραφείο διαθέτει το ειδικό σήμα λειτουργίας το οποίο βρίσκεται σε ισχύ.

Επίσης στην προσφορά θα πρέπει υποχρεωτικά να καταγράφονται:

α. η τελική συνολική τιμή της προσφοράς,

 β. η επιβάρυνση για κάθε μαθητή και

 γ. η υποχρεωτική ασφάλιση ευθύνης του διοργανωτή σύμφωνα με την κείμενη

 νομοθεσία.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία

που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.

**Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 11.30 το πρωί της Παρασκευής 28-2-2020 με έναν από τους παρακάτω τρόπους:**

 α. Προσωπικά ή με εκπρόσωπο του πρακτορείου στο σχολείο.

 β. Με συστημένη ταχυδρομική επιστολή που θα απευθύνεται στο σχολείο.

Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).

 **Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς.**

1. **ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ:** Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:

Α. Παραλαβή φακέλων με τις προσφορές

Β. **Αποσφράγιση των φακέλων το μεσημέρι (12.00) της Παρασκευής 28-2-2020.**

Γ. Έλεγχος πληρότητας των στοιχείων

Δ. Αξιολόγηση οικονομικών και ποιοτικών στοιχείων των προσφορών

Ε. Επιλογή του αναδόχου ταξιδιωτικού γραφείου.

1. **ΕΠΙΛΟΓΗ ΑΝΑΔΟΧΟΥ:** Η σύμβαση θα υπογραφεί με τον ανάδοχο μετά την επιλογή του ταξιδιωτικού γραφείουπροκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.

Στη σύμβαση θα περιλαμβάνονται απαραίτητα τα εξής:

1. Το εγκεκριμένο από τον Σύλλογο Διδασκόντων αναλυτικό πρόγραμμα της εκδρομής
2. Τα ονόματα των ξενοδοχείων, η κατηγορία, ο αριθμός των δωματίων και κλινών και οι παρεχόμενες από αυτά υπηρεσίες.
3. Η ασφάλεια αστικής επαγγελματικής ευθύνης
4. Το συνολικό κόστος της εκδρομής και το κόστος ανά μαθητή
5. Οι γενικοί όροι συμμετοχής στην εκδρομή.

 **Ο Διευθυντής**

 **Μπογδαμπεΐδης Ευθύμιος**